
ELŐTERJESZTÉS

Bodmér Község Önkormányzata Képviselő-testületének
2026. szeptember 23. napjára összehívott 
rendes, nyílt ülésére




Előterjesztés címe és tárgya: 
Bodmér Község Önkormányzata Önkormányzatok rendkívüli támogatására benyújtandó pályázata

Tárgykört rendező jogszabály:
·  Magyarország 2025. évi központi költségvetéséről szóló 2024. évi XC. törvény
· az államháztartásról szóló 2011. évi CXCV. törvény (a továbbiakban: Áht.)
· az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 






Előterjesztő:			Katona László polgármester

Az előterjesztést készítette: 	Dr. Sisa András jegyző
				Magyar Judit pályázati ügyintéző
				
Tisztelt Képviselő-testület!



Magyarország 2026. évi központi költségvetéséről szóló 2025. évi LXIX. törvény 3. melléklet 2.1.4. pontja rendelkezik az Önkormányzatok rendkívüli támogatása forrásról, melynek részletes szabályait a helyi önkormányzatokért felelős miniszter és az államháztartásért felelős miniszter által meghirdetett pályázati kiírás tartalmazza. 
Az önkormányzatok rendkívüli támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál.
Az Önkormányzat felé egy jelentősebb összegű iparűzési adó túlfizetés visszafizetésre vonatkozó kérelmet nyújtottak be. Az Önkormányzat a költségvetés tervezésekor ugyan figyelembe vette az adó túlfizetések és hátralékok összegét, de ilyen jelentős összeg visszafizetése mégis nehézséget okoz Önkormányzatunknak. 
A pályázati kiírás lehetőséget biztosít az iparűzési adó túlfizetés visszafizetésekre támogatást igényelni, ezért fentiekre tekintettel a működőképességünk megőrzése érdekében indokoltnak látom a pályázati lehetőség kihasználását. 

Kérem, szíveskedjen a Tisztelt Képviselő-testület az előterjesztést megtárgyalni és a határozati javaslatot elfogadni.


Bodmér, 2026. augusztus 17.

Tisztelettel:
      			Katona László
      			 polgármester

Határozati javaslat:

Bodmér Község Önkormányzata Képviselő-testületének
…/2026. (IX. 23.) határozata

„Önkormányzatok rendkívüli támogatásáról” pályázat benyújtásáról

Bodmér Község Önkormányzata Képviselő-testülete úgy határoz, hogy az Önkormányzat működőképességének megőrzése érdekében az „Önkormányzatok rendkívüli támogatásáról” költségvetési forrás keretébe támogatási igényt nyújt be. 

Határidő: 		azonnal
Felelős:		polgármester

